# И Н Ф О Р М А Ц И И

**за пополнување на специјализантската книшка и книгата за евиденција на спроведени постапки и интервенции во текот на стажот**

***За специјализантите запишани на специјализација согласно Правилникот за специјализациите и супспецијализациите на здравствените работници и здравствените соработници со високо образование од областа на стоматологијата и фармацијата (Службен весник на Р.С. М. бр. 275/2021)***

# Специјализантска книшка

# Вршењето на специјалистички стаж се запишува во книшката за специјализација.

* На страна 3 од книшката, треба да има потпис од раководител на клиниката од соодветната специјализација и округлест печат од ЈЗУ УСКЦ ,,Св.Пантелејмон’’ – Скопје / ЈЗУ УК за максилофацијална хирургија (во зависност од гранката на специјализација) за започнат и завршен специјалистички стаж;
* На наредните страни, почнувајки од 4-та страна, во книшката се заведува прво обавениот дел од теоретката настава по Општи гледишта на специјализацијата, а на следната страна се зааведува првиот дел од Специјалистичката теоретска настава по соодветната специјализација во траење од 2 месеца.

Останатите два дела од специјалистичката теоретска настава и обавените делови од стажот со практична едукација (турнуси) се обавуваат и заведуваат следствено, по редослед на обавување;

* Специјализантот ги запишува датумите на почнување и завршување на секој дел од стажот кој го обавува како и установата / клиниката каде стажот се обавува;
* За реализираната Специјалистичка теоретска настава и Општи гледишта на специјализацијата, потребен е потпис и факсимил само од менторот;
* За реализираната практична едукација (турнусите), потребни се задолжителни потписи од едукаторот и менторот, заверени со факсимил;
* За положените колоквиуми, потребен е потпис и факсимил само од назначениот со решение на декан ментор на специјализантот (задолжително во Книгата за евиденција на спроведени постапки и интервенции сметано од страна 36)
* Сметано од страна 54, специјализантот е обврзан да запише и завери соодветен семестар на секои 6 месеци реализиран стаж, сметано од датумот на почнување на специјализација и тоа вкупно 6, односно 12 семестри во зависност од вкупното времетраење на соодветната специјализација, доставувајки уредно пополнета и заверена книшка со потписи и печати/факсимили за поминато време од 6 месеци ( сметано од страна 54, за да се завери семестарот од деканот потребно е метнорот со потпис да потврди дека специјализантот ја посетувал теоретската/практичната настава според програмата во семестарот, односно 6 –те месеци );
* На страна 61 од книшката, потребно е мислење од менторот за спроведениот стаж, дека специјализантот го завршил предвидениот специјалистички стаж и се стекнал со потребните знаења и вештини согласно Планот и програмата за соодветната специјализација и дека ги исполнува условите за полагање на специјалистичкиот испит, а истото се заверува со потпис и факсимил од менторот;
* На последната страна, откако специјализантот ќе го обави целокупниот стаж и ке го завери последниот семестар од соодветната специјализација и уредно ќе ја пополни специјализантската книшка потребно е книшката да се завери со потпис од Директорот на ЈЗУ УСКЦ ,,Св.Пантелејмон’’ – Скопје / ЈЗУ УК за максилофацијална хирургија (во зависност од гранката на специјализација), заверен со округлест печат од истата установа (кандидатите за овој потпис и печат треба да се обратат во правна служба на соодветната здравствена установа).

# Книга за евиденција за спроведените постапки и интервенции во текот на стажот

Во Книгата за евиденција за спроведените постапки и интервенции се врши:

- евиденција на спроведените постапки и интервенции,

- евиденција на проверка на знаења и вештини (колоквиуми),

- евиденција на друг вид проверка на знаења и вештини (семинари, конференции, јавни презентации и сл.), кои во целост треба да одговараат на содржината на стажот утврден во Планот и програмата за соодветната специјализација.

* Постапките и интервенциите се евидентираат во првиот дел од книгата почнувајки од 2-та до 34-тата страна и тоа дневно, односно неделно, односно месечно.
* Евиденцијата ја врши редовно специјализантот, а за бројот и видот на спроведени постапки и интрвенции одговара и потврдува дека се извршени едукаторот, со тоа што на крајот на секој месец ( за некои турнуси 15 дена ), врши заверка на извршените активности со свој потпис и факсимил.
* вкупниот дефиниран број и вид на предвидени постапки и интервенции кои специјализаантот треба да ги спроведе во текот на стажот мора да соодветствува и да е во согласност со Планот и програмата за соодветната специјализација за што води сметка едукаторот во координација со менторот.
* Почнувајки од страна 36 па заклучно до страна 46 во книгата се води евиденција на проверените знаења и вештини (колоквиуми), кои се заверуваат со потпис и факсимил на менторот, (тука се евидентираат сите колоквиуми кои ги положил, односно не ги положил специјализантот во текот на специјализацијата, како за небазичните турнуси, така и за базичниот/основен турнус кои се предвидени со програмата за соодветната специјализација, а исто така и дополнителни проверки/колоквиуми по видување и наоѓање на менторот);
* За положените колоквиуми, потребен е потпис и факсимил само од назначениот со решение на декан ментор на специјализантот;
* На страна 47 од книгата се води евиденција на друг вид извршена проверка на знаења и вештини (семинари, конференции, јавни презентации и сл.) кои ги заверува менторот со свој потпис и факсимил;
* На страна 47 и 48 се евидентираат наслови на научни, односно стручни трудови објавени за време на специјализацијата, во кои специјализантот бил автор, односно коавтор.
* На страна 50 од Книгата, треба да има датум на завршување на специјализацијата и потпис и факсимил од назначениот ментор со кој менторот потврдува дека кандидатот ги исполнил сите предвидени постапки и интервенции, ги положил сите предвидени проверки на знаењто согласно планот и програмата во текот на спроведување на стажот на соодветната специјализација и потврдува дека специјализантот е подготвен за полагање на специјалистичкиот испит.
* На денот на полагање на предиспитниот завршен колоквиум, односно специјалистичкиот испит се пополнува страната 51 од книгата од страна на испитната комисија .
* На следната празна страна потребно е специјализантот да има потпис од Директорот на ЈЗУ УСКЦ ,,Св.Пантелејмон’’ – Скопје / ЈЗУ УК за максилофацијална хирургија (во зависност од гранката на специјализација), заверен со округол печат од истата установа (кандидатите за овој потпис и печат треба да се обратат во правна служба на здравствената установа).

**Напомена:**

* По пријавувањето на полагањето на предиспитен завршен колоквиум и специјалистички испит, а по добивање на решение за полагање, книгата за интервенции, назначениот записничар, ја подигнува од архивата на Факултетот пред полагање на предиспитниот завршен колоквиуми специјалистички испит .
* По завршување на полагањето на предиспитниот завршен колоквиум и специјалистичкиот испит, пополнетите и потпишани записници и книгата за евиденција на спроведени постапки и интервенции потпишана од комисијата, записничарот ги доставува до архивата на Факултетот.

# Претседател на Одборот за специјализации Проф. д-р Соња Апостолска с.р.